Aston Martin Vormel 1-s

Aston Martin on Suurbritannia autotootja, mis on osalenud Vormel 1 sarjas mitmes vormis. Ettevõte osales Vormel 1-s esimest korda . aastal, kasutades DBR4 šassiid ja oma jõuallikat, aga ei saanud hooaja jooksul ühtegi punkti. Nende kehv punktivaba vorm jätkus . aastal, peale mida otsustati Vormel 1-st loobuda.

Racing Pointi ümberstruktureerimine tõi kaassa Aston Martini naasmise Vormel 1-te alates . aastast, kasutade Mercedese jõuallikaid. Võistkonna omanik on Lawrence Stroll ja sõitjad Sebastian Vettel ning Lance Stroll. Peakontor asub Silverstone'is.

Ajalugu

David Brown Corporation (1959 – 1960) 

Aston Martini debüüt Vormel 1 sarjas toimus DBR4 masinaga, ettevõtte esimene vormelauto. DBR4 ehitati 1957. aastal, aga tegi oma debüüdi alles 1959. aastal. Hilinemine oli tingitud DBR1 sportauto arendamisest, mis võitis 1959. aasta Le Mansi 24 tunni võidusõit. Selleks ajaks, DBR4 oma debüüdi tegi 1959. aasta Hollandi Grand Prix'l, oli see juba vananenud mudel ja ei suutnud konurentidele vastu astuda. Carroll Shelby kvalifitseerus kümnendana ja Roy Salvadori 13. kohal 15. sõitjast. Salvadori katkestas sõidu alguses jõuallika probleemide tõttu ja Shelby võistluse lõpus samade probleemidega.

Võistkond osales järgmisena Suurbritannia Grand Prix'l, kus Salvadori üllatas kvalifikatsioonis teise kohaga. Sõidu algfaasis lagnues Shelby auto üks magneetodest. Teine magneeto lagnues sõidu lõpus, sundides teda katkestama. Salvadori suutis hoida kõigest kuuendat kohta, jäädes napilt punktidelt välja. Portugali Grand Prix'l jõudsid mõlemad autod probleemideta finišisse, aga sellegi poolest jäid napilt punktideta, lõpetades kuuendana ja kaheksandana. Aston Martini viimane etapp sellel hooajal oli Itaalia Grand Prix, kus mõlemad autod jätkasid probleemide küüsis, kvalifitseerudes 17. ja 19. kohal. Sõidus oli Salvadori isegi seitsmendal kohal, kuni mootoririke sundis teda katkestama. Shelby lõpetas sõidu kümnendana.

Aston Martin ehitas . aasta hooajaks DBR5 mudeli. See baseerus oma eelkäijal, aga oli sõltumatu vedrustusega ja kergem. Seevastu oli autol raske eesmootor, mis jäi pidevalt alla tagamootoriga konkurentidele. Võistkonna esimene etapp oli Hollandis, aga DBR5 polnud võistlemiseks valmis. Selle tulemusel osales etapil ainult Salvadori varu DBR4-ga. Ta kvalifitseerus 18. kohal 21 osaleja hulgast. Auto küll lubati starti, aga võistluse organisaator andis tiimile teada, et võidufondist jäetakse nad välja. Selle peale otsustas Aston Martin üldse mitte osaleda. DBR5 sai valmis võistkonna järgmiseks etapiks Suurbritanniaks, kus Salvadori ja Maurice Trintignant osa võtsid. Salvadori katkestas roolisüsteemi probleemide tõttu ning Trintignant lõpetas kõigest 11. kohal, viis ringi võitjast maas.

Pärast pooltteist aastat kehvasid tulemusi ja ühtegi maailmameistrivõistluste punkti, otsustas Aston Martin pärast Suurbritannia Grand Prix'd lõplikult Vormel 1-st loobuda ja keskenduda ainult sportautode sarjadele.

Võimalik naasmine ja sponsorlus (2008, 2010, 2016 – 2020) 

2006. aastal sai Aston Martini konsortsiumi juht David Richards ja tema ettevõte Prodrive Vormel 1 kandidaatkoha . aasta hooajaks. Kui hakkasid levima jutud, et Aston Martin võib naasta Vormel 1 sarja, andis Richards kohe mõista, et Aston Martinil on veel pikk tee ees, et Vormel 1 võistkonnaks saada. Tema hinnangul oli mõistlikum teha koostööd mõne olemasoleva võistkonnaga, uue võistkonna loomise asemel. 2009. aastal teatas Richards taas kavatsusest naasta Vormel 1-te . aastal kasutades Aston Martini nime, aga sellest ei saanud midagi. 2016 ja 2020 vahel oli Aston Martin Red Bull Racingu peasponsor ning 2018 ja 2020 vahel nimisponsor.

Aston Martin Formula One Team (2021 –) 

2020. aasta jaanuaris investeeris Racing Pointi omanik Lawrence Stroll Aston Martinisse ja sai läbi selle 16.7% osakutest enda kätte. Selle tulemusena sai Racing Point UK omatavast Racing Pointist Aston Martin alates . aasta hooajast. Võistkond hakkas kasutama Mercedese jõuallikaid, mida nad on juba erinevate nimede all kasutanud 2009. aastast alates. Sergio Pérezil oli võistkonnaga leping kuni 2022. aastani, aga ta asendati endise Ferrari piloodi ja neljakordse maailmameistri Sebastian Vetteliga 2021. aasta hooajaks. Võistkond vahetas roosa BWT värvi traditsioonilisema Aston Martini British Racing Green värvi vastu. Uueks nimisponsoriks sai Cognizant. Aston Martin AMR21 autot esitleti 2021. aasta märtsis ja sellest sai esimene Aston Martini vormel 1 auto pärast 61 aastat eemalolekut.

Aston Martinil on 2023. aastal valmimas uus 37000 ruutmeetrine tehas Silverstone'i baasis. Tehasel on kolm ühendatud hoonet ja asub 12 hektari suurusel alal Silverstone'i ringraja vastas. Esimeses hoone on peamaja ja selles asuvad disaini, tootmise ja turundamise personal. Teises hoones on uus tuuletunnel ning kolmas hoone paikneb vana tehase aladel, mis kohendatakse töötajate mugavaks äraolemiseks. Kolmandas hoones paiknevad auditooriumid, simulaatorid, ajaloomuuseum kui ka logistikakeskus. Aston Martin on alates 1991. aastast kuues erinev konstruktor, kes Silverstone'i baasi kasutab.

Vettel teenis Aston Martini esimese poodiumi teise kohaga 2021. aasta Azerbaijani Grand Prix'l. Vettel lõpetas taas teisel kohal sama aasta Ungari Grand Prix'l, aga diskvalifitseeriti kütuseproovi probleemide tõttu. 2021. aasta juunis teatas võistkonna juht Otmar Szafnauer, et võistkonna liikmete arvu suurendatakse 535 pealt 800 peale. Septemberis andis Aston Martin teada, et nad jätkavad järgmisel hooajal samade sõitjatega. 2022. aasta jaanuaris lahkus võistkonna juht Otmar Szafnauer pärast 12 aastat ametist. Mike Krack, kes eelnevalt töötas BMW ja Porsche mootorispordi osakondades, nimetati tema asendajaks. Veebruarist sai võistkonna teiseks nimisponsoriks Aramco.

Vettelil jäi 2022. aasta hooaja kaks esimest etappi vahele poistiivse COVID-19 testiga. Ta tegi oma hooaja debüüdi kolmandal etapil Austraalias. Juulis teatas Vettel, et lõpetab oma karjääri pärast . aasta hooaega. Tema asendajaks saab Alpine'i piloot ja kahekordne maailmameister Fernando Alonso.

Vormel 1 tulemused

1959 – 1960

2021 – tänapäev 

Märkmed
  – Sõitja ei lõpetanud Grand Prix'd, aga sõitis rohkem kui 90% võistlusdistantsist.
  – Pooled punktid, sest läbiti vähem kui 75% võistlusdistantsist.
 * – Käimasolev hooaeg.

Maailmameistrivõistluste arvestusse mitte minevad vormel 1 tulemused

Viited